*****

ΣΥΜΦΩΝΙΑ

Υπό μορφή ανταλλαγής επιστολών περί τροποποιήσεως ορισμένων ποσοστώσεων με δασμό μηδέν που έχουν ανοιχθεί από το Ηνωμένο Βασίλειο για το 1982 σύμφωνα με το πρωτόκολλο αριθ. 1 της συμφωνίας μεταξύ της Ευρωπαϊκής Οικονομικής Κοινότητος και της Δημοκρατίας της Φινλανδίας

Κύριε,

Σύμφωνα με το πρωτόκολλο αριθ. 1 της συμφωνίας μεταξύ της Ευρωπαϊκής Οικονομικής Κοινότητος και της Δημοκρατίας της Φινλανδίας η οποία υπεγράφη στις Βρυξέλλες, στις 5 Οκτωβρίου 1973, το Ηνωμένο Βασίλειο έχει ανοίξει από 1ης Ιανουαρίου 1974 δασμολογικές ποσοστώσεις για τον φέροντα επιχρίσεις χάρτη εκτυπώσεως και γραφής, της διακρίσεως ex 48.07 Δ του Κοινού Δασμολογίου καθώς και για τον χάρτη τύπου Kraft για σάκους μεγάλης χωρητικότητας, της διακρίσεως ex 48.01 Γ ΙΙ του Κοινού Δασμολογίου. Τα ανώτατα επιτρεπτά όρια για τις ποσοστώσεις αυτές ορίσθηκαν βάσει των στατιστικών στοιχείων τα οποία υπάρχουν για την περίοδο 1968 έως 1971.

Μέσα στα όρια της ποσοστώσεως για τον φέροντα επιχρίσεις χάρτη εκτυπώσεως και γραφής, το Ηνωμένο Βασίλειο καθόρισε μία υποποσόστωση για τον ελαφρύ φέροντα επιχρίσεις χάρτη βάρους μικροτέρου των 65 γρμ/μ2 (LWC).

Κατά τα τελευταία έτη η ζήτηση σε LWC αυξήθηκε σημαντικά τόσο στο Ηνωμένο Βασίλειο όσο και αλλού. Για να ληφθούν υπόψη οι ζητήσεις του Ηνωμένου Βασιλείου ενός ορισμένου τύπου ελαφρού φέροντα επιχρίσεις χάρτη από την Φινλανδία, προτείνεται να αυξηθεί το ανώτατο επιτρεπτό όριο της ποσοστώσεως την οποία επιτρέπεται να ανοίξει το Ηνωμένο Βασίλειο το 1982 για τον φέροντα επιχρίσεις χάρτη εκτυπώσεως και γραφής κατά 7 571 τόνους σε σύνολο 30 149 τόνων, ενώ εξυπακούεται συγχρόνως ότι η αύξηση αυτή θα είναι μέσα στα όρια της υποποσοστώσεως που έχει καθορισθεί σχετικά με το LWC. Αντίστοιχα, το ανώτατο επιτρεπτό όριο της ποσοστώσεως για τον χάρτη τύπου Kraft για σάκους μεγάλης χωριτικότητος θα μειωθεί το 1982 κατά 7 571 τόνους και κατ' αυτό τον τρόπο θα καθορισθεί σε 48 722 τόνους. Η ποσόστωση αυτού του τύπου χάρτη δεν έχει χρησιμοποιηθεί πλήρως κατά τα τελευταία έτη.

Θα σας ήμουν υπόχρεως αν μου επιβαιώνατε τη σύμφωνη γνώμη της κυβερνήσεώς σας για τα παραπάνω.

Παρακαλώ δεχθείτε, Κύριε, τη διαβεβαίωση της μεγίστης εκτιμήσεώς μου.

Για το Συμβούλιο

των Ευρωπαϊκών Κοινοτήτων

Κύριε,

Έχω την τιμή να σας γνωρίσω τη λήψη της σημερινής σας επιστολής της οποίας το κείμενο έχει ως ακολούθως:

«Σύμφωνα με το πρωτόκολλο αριθ. 1 της συμφωνίας μεταξύ της Ευρωπαϊκής Οικονομικής Κοινότητος και της Δημοκρατίας της Φινλανδίας η οποία υπεγράφη στις Βρυξέλλες, στις 5 Οκτωβρίου 1973, το Ηνωμένο Βασίλειο έχει ανοίξει από 1ης Ιανουαρίου 1974 δασμολογικές ποσοστώσεις για τον φέροντα επιχρίσεις χάρτη εκτυπώσεως και γραφής, της διακρίσεως ex 48.07 Δ του Κοινού Δασμολογίου καθώς και για τον χάρτη τύπου Kraft για σάκους μεγάλης χωρητικότητος, της διακρίσεως ex 48.01 Γ ΙΙ του Κοινού Δασμολογίου. Τα ανώτατα επιτρεπτά όρια για τις ποσοστώσεις αυτές ορίσθηκαν βάσει των στατιστικών στοιχείων τα οποία υπάρχουν για την περίοδο 1968 έως 1971.

Μέσα στα όρια της ποσοστώσεως για τον φέροντα επιχρίσεις χάρτη εκτυπώσεως και γραφής, το Ηνωμένο Βασίλειο καθόρισε μία υποποσόστωση για τον ελαφρύ φέροντα επιχρίσεις χάρτη βάρους μικροτέρου των 65 γρμ/μ2 (LWC).

Κατά τα τελευταία έτη η ζήτηση σε LWC αυξήθηκε σημαντικά τόσο στο Ηνωμένο Βασίλειο όσο και αλλού. Για να ληφθούν υπόψη οι ζητήσεις του Ηνωμένου Βασιλείου ενός ορισμένου τύπου ελαφρού φέροντα επιχρίσεις χάρτη από την Φινλαδία, προτείνεται να αυξηθεί το ανώτατο επιτρεπτό όριο της ποσοστώσεως την οποία επιτρέπεται να ανοίξει το Ηνωμένο Βασίλειο το 1982 για τον φέροντα επιχρίσεις χάρτη εκτυπώσεως και γραφής κατά 7 571 τόνους σε σύνολο 30 149 τόνων, συγχρόνως εξυπακούεται ότι η αύξηση αυτή θα είναι μέσα στα όρια της υποσοστώσεως που έχει καθοριστεί για τον εν λόγω χάρτη. Αντίστοιχα, το ανώτατο επιτρεπτό όριο της ποσοστώσεως για τον χάρτη τύπου Kraft για σάκους μεγάλης χωριτικότητος θα μειωθεί το 1982 κατά 7 571 τόνους και κατ' αυτό τον τρόπο θα καθορισθεί σε 48 722 τόνους. Η ποσόστωση αυτού του τύπου χάρτη δεν έχει χρησιμοποιηθεί πλήρως κατά τα τελευταία έτη.

Θα σας ήμουν υπόχρεως αν μου επιβεβαιώνατε τη σύμφωνη γνώμη της κυβερνήσεώς σας για τα παραπάνω.».

Έχω την τιμή να σας διαβεβαιώσω ότι η κυβέρνησή μου συμφωνεί με το περιεχόμενο της επιστολής σας.

Παρακαλώ δεχθείτε, Κύριε, τη διαβεβαίωση της μεγίστης εκτιμήσεώς μου.

Για τη Δημοκρατία της Φινλανδίας